

 LĒMUMS

Ādažos, Ādažu novadā

2025. gada 28. augustā **Nr. 323**

**Par detālplānojuma izstrādes uzsākšanu zemes vienībās Austrumu ielā 87 un 89, Kadagā**

Ādažu novada pašvaldības dome izskatīja SIA “Labs Pamats” (reģistrācijas Nr. 40103967767, adrese: Arsenāla iela 7-6, Rīga, LV-1050, e-pasts: martins.rukeris@me.com, turpmāk - Iesniedzējs) 03.07.2025. iesniegumu (reģistrēts 03.07.2025. ar Nr. ĀNP/1-11-1/25/4048) ar lūgumu uzsākt detālplānojuma izstrādi un izdot darba uzdevumu nekustamā īpašuma ar kadastra Nr. 80440050886 zemes vienībā Austrumu ielā 87, Kadagā, Ādažu pag., Ādažu nov., ar kadastra apzīmējumu 80440050871 un nekustamā īpašuma ar kadastra Nr. 80440050885 zemes vienībā Austrumu ielā 89, Kadagā, Ādažu pag., Ādažu nov., ar kadastra apzīmējumu 80440050872 ar mērķi izveidot apbūves zemesgabalus Savrupmāju apbūves teritorijā (DzS).

Izvērtējot ar iesniegumu saistītos apstākļus, tika konstatēts:

1. Nekustamais īpašums ar kadastra numuru 80440050886 ir ierakstīts Ādažu pagasta zemesgrāmatas nodalījumā Nr. 100000945404 un pieder Iesniedzējam. Īpašuma sastāvā ietilpst zemes vienība Austrumu ielā 87, Kadagā, Ādažu pag., Ādažu nov., ar kadastra apzīmējumu 80440050871, 0,5 ha platībā, un palīgēka (šķūnis) ar būves kadastra apzīmējumu 80440030099003 (veicot kadastrālo uzmērīšanu būve apvidū nav konstatēta).
2. Nekustamais īpašums ar kadastra numuru 80440050885 ir ierakstīts Ādažu pagasta zemesgrāmatas nodalījumā Nr. 100000945405 un pieder Iesniedzējam. Īpašuma sastāvā ietilpst zemes vienība Austrumu ielā 89, Kadagā, Ādažu pag., Ādažu nov., ar kadastra apzīmējumu 80440050872, 0.7578 ha platībā.
3. Detālplānojuma teritorijā ir lietderīgi ietvert daļu no nekustamā īpašuma “Austrumu ielas starpgabali” (kadastra numurs 80440050888), ierakstīts Ādažu pagasta zemesgrāmatas nodalījumā Nr. 100000945407, zemes vienības ar kadastra apzīmējumu 80440050874, kas pieder Iesniedzējam, un daļu no Austrumu ielas (kadastra numurs 80440050107), īpašums ierakstīts Ādažu pagasta zemesgrāmatas nodalījumā Nr. 100000566170 un pieder Ādažu novada pašvaldībai.
4. Darba uzdevuma nosacījumi Detālplānojuma izstrādei izskatīti Ādažu novada pašvaldības Tehniskās komisijas 10.07.2025. sēdē, protokols Nr. 41.
5. Saskaņā ar Ādažu novada teritorijas plānojumu (apstiprināts ar Ādažu novada pašvaldības domes 27.03.2018. lēmumu Nr.49 “Par Ādažu novada teritorijas plānojuma un Vides pārskata projekta apstiprināšanu un par saistošo noteikumu Nr.7 „Ādažu novada teritorijas plānojuma grafiskā daļa un teritorijas izmantošanas un apbūves noteikumi” izdošanu”, un Ādažu novada pašvaldība domes 27.03.2018. saistošajiem noteikumiem Nr.7 „Ādažu novada teritorijas plānojuma grafiskā daļa un izmantošanas un apbūves noteikumi”; 13.04.2018. publicēts Latvijas Republikas oficiālajā izdevumā „Latvijas Vēstnesis” Nr.74), zemes vienības ar kadastra apzīmējumiem 80440050871 un 80440050872 atrodas Savrupmāju apbūves teritorijā (DzS), kurā atbilstoši Teritorijas izmantošanas un apbūves noteikumu 355.punktam minimālā jaunveidojamā zemes gabala platība noteikta 1200 m2.
	1. Pašvaldību likuma 4.panta pirmās daļas 15.punkts un 10.panta pirmās daļas 21.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
	2. Teritorijas attīstības plānošanas likuma 12.panta pirmā daļa noteic, ka vietējā pašvaldība izstrādā un apstiprina vietējās pašvaldības attīstības stratēģiju, attīstības programmu, teritorijas plānojumu, lokālplānojumus, detālplānojumus un tematiskos plānojumus.
	3. Teritorijas attīstības plānošanas likuma 13.panta trešā daļa noteic, ka, ja detālplānojuma ierosinātājs nav attiecīgā vietējā pašvaldība, to izstrādi un īstenošanu finansē ierosinātājs, par to noslēdzot līgumu ar vietējo pašvaldību.
	4. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 39.punkts, cita starpā, noteic, ka detālplānojumu izstrādā, teritorijas plānojumā vai lokālplānojumā noteiktajos gadījumos; ja plānota jaunu zemes vienību izveide un piekļuves nodrošināšanai jaunizveidotajām zemes vienībām nepieciešams izveidot jaunas ielas vai pašvaldību ceļus vai, ja paredzēts būvēt ceļa pievienojumu valsts un pašvaldību autoceļam un vietējās pašvaldības teritorijas plānojumā, lokālplānojumā, transporta attīstības plānā vai tematiskajā plānojumā nav atrisināta piekļuve vienam vai vairākiem zemes īpašumiem.
	5. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 98.punkts noteic, ka pašvaldība pieņem lēmumu par detālplānojuma izstrādes uzsākšanu, apstiprina darba uzdevumu un izstrādes vadītāju vai noraida iesniegumu, sniedzot atbilstošu pamatojumu.
6. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 105.punkts noteic, ka 20 darbdienu laikā pēc lēmuma par detālplānojuma izstrādes uzsākšanu pieņemšanas paziņojumi par detālplānojuma izstrādi jānosūta tiem detālplānojuma teritorijā esošo nekustamo īpašumu īpašniekiem (tiesiskajiem valdītājiem), kas nav detālplānojuma ierosinātāji, un to nekustamo īpašumu īpašniekiem (tiesiskajiem valdītājiem), kuru īpašumā (valdījumā) esošie nekustamie īpašumi robežojas ar detālplānojuma teritoriju.

Pamatojoties uz iepriekš minēto un Pašvaldību likuma 4.panta pirmās daļas 15.punktu un 10.panta pirmās daļas 21.punktu, Teritorijas attīstības plānošanas likuma 12.panta pirmo daļu un 13.panta trešo daļu, Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 39.punktu, 98.punktu un 105.punktu, kā arī ņemot vērā domes Attīstības komitejas 13.08.2025. atzinumu, Ādažu novada pašvaldības dome

**NOLEMJ:**

1. Uzsākt detālplānojuma izstrādi nekustamā īpašuma (kadastra Nr. 80440050886) zemes vienībā Austrumu ielā 87, Kadagā, Ādažu pag., Ādažu nov., ar kadastra apzīmējumu 80440050871, nekustamā īpašuma (kadastra Nr. 80440050885) zemes vienībā Austrumu ielā 89, Kadagā, Ādažu pag., Ādažu nov., ar kadastra apzīmējumu 80440050872, un nekustamā īpašuma “Austrumu ielas starpgabali” (kadastra numurs 80440050888) zemes vienības ar kadastra apzīmējumu 80440050874 daļā, ar mērķi pamatot zemes vienību sadali Savrupmāju apbūves teritorijā (DzS) un jauna ceļa posma izbūvi.
2. Par detālplānojuma izstrādes vadītāju apstiprināt Ādažu novada pašvaldības vecāko teritorijas plānotāju Indru Murziņu.
3. Apstiprināt darba uzdevumu detālplānojuma izstrādei (1.pielikums).
4. Apstiprināt detālplānojuma teritorijas robežu (2.pielikums).
5. Noslēgt līgumu par detālplānojuma izstrādi un finansēšanu ar detālplānojuma ierosinātāju un izstrādātāju pēc lēmuma pārsūdzēšanas termiņa beigām (3.pielikums).
6. Lēmumu par detālplānojuma izstrādes uzsākšanu publicēt Teritorijas attīstības plānošanas informācijas sistēmā, pašvaldības tīmekļvietnē [www.adazunovads.lv](http://www.adazunovads.lv) un pašvaldības informatīvajā izdevumā “Ādažu Novada Vēstis”.
7. Paziņojumu par detālplānojuma izstrādes uzsākšanu ievietot Teritorijas attīstības plānošanas informācijas sistēmā, pašvaldības tīmekļvietnē [www.adazunovads.lv](http://www.adazunovads.lv) un pašvaldības informatīvajā izdevumā “Ādažu Novada Vēstis”.
8. Detālplānojuma izstrādes vadītājam 20 darbdienu laikā pēc lēmuma pieņemšanas nosūtīt paziņojumu par detālplānojuma izstrādes uzsākšanu nekustamo īpašumu īpašniekiem (tiesiskajiem valdītājiem), kuru īpašumā (valdījumā) esošie nekustamie īpašumi robežojas ar detālplānojuma teritoriju.
9. Par lēmuma izpildi atbild pašvaldības Centrālās pārvaldes Teritorijas plānošanas nodaļa.
10. Par lēmuma izpildes kontroli atbild pašvaldības izpilddirektora vietniece.
11. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā:

1. Darba uzdevums detālplānojuma izstrādei uz 3 lp.
2. Detālplānojuma teritorijas robeža uz 1 lp.
3. Līguma projekts par detālplānojuma izstrādi un finansēšanu uz 4 lp.
4. Detālplānojuma priekšlikums uz 1 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU